།བཅོམ་ལྡན་འདས་རྒྱལ་བ་མི་འཁྲུགས་པའི་སྒྲུབ་ཐབས་ཀྱི་
མཇུག་ཏུ་སྦྱོར་རྒྱུའི་སྨོན་ལམ་བཞུགས་སོ། །
དཔལ་ལྡན་བླ་མ་དམིགས་པ་མེད་པའི་ཐུགས་རྗེ་ཆེན་པོ་དང་ལྡན་པ་དང་དབྱེར་མ་
མཆིས་པའི་བཅོམ་ལྡན་འདས་མི་འཁྲུགས་པའི་དཀྱིལ་འཁོར་གྱི་ལྷ་ཚོགས་རྣམས་ལ་
ཕྱག་འཚལ་ལོ། །ཇི་ལྟར་བར་སྣང་མེ་ལོང་ངོས་དག་ལ། །སྣ་ཚོགས་དབང་པོའི་མཚོན་
ཆ་གསལ་བ་བཞིན། །རང་བཞིན་རྣམ་དག་སྟོང་བའི་ངང་ཉིད་ལས། །བཅོམ་ལྡན་མི་
འཁྲུགས་དཀྱིལ་འཁོར་ལྷ་ཚོགས་རྣམས། །ལེགས་གསལ་མཆོད་བསྟོད་བསྒོམ་དང་
བཟླས་སོགས་ཀྱིས། །མཚོན་པའི་དུས་གསུམ་དགེ་ཚོགས་ཅི་མཆིས་པ། །གཅིག་སྡོམས་
རྣམ་དཀར་རི་མོ་ཡོངས་སྨིན་རྣམས། །དག་པའི་སྨོན་ལམ་ཚོན་གྱིས་ཁ་བསྒྱུར་ཏེ། །ཕན་
བདེའི་མིག་གི་དགའ་སྟོན་སྤེལ་བར་བགྱི། །དེང་ནས་བདག་ནི་སྐྱེ་བ་ཐམས་ཅད་དུ། །མི་
ཁོམ་བརྒྱད་ཀྱི་ནམ་ཡང་མི་འཁྲུག་པའི། །དལ་བརྒྱད་འབྱོར་བཅུ་ཚང་བ་མི་ཡི་ལུས། །
ལེགས་ཐོབ་དམ་པའི་ཆོས་དང་མཇལ་བར་ཤོག །དེ་ཡང་ཉེས་པར་སྤྱོད་པས་མི་འཁྲུག་
པའི། །གཞོན་ནུ་རབ་བྱུང་ཚུལ་ཁྲིམས་བསྲུང་བ་དང་། །ཀུན་ནས་ཉོན་(༢ན)མོངས་ཉེས་
པས་མི་འཁྲུགས་པའི། །རྣམ་བྱང་ལམ་སྟོན་བཤེས་གཉེན་མཇལ་བར་ཤོག །དེ་ཉིད་མཉེས་
པ་གསུམ་གྱིས་མཉེས་བྱེད་ཅིང་། །མི་མཉེས་སྐད་ཅིག་མི་འཁྲུགས་བསྒྲུབ་པ་དང་། །
ཞལ་གྱི་པདྨོ་ལས་འོངས་ལེགས་འདོམས་གསུང་། །སྦྲང་རྩིའི་བཅུད་ཀྱིས་བློ་གྲོས་ལུས་
རྒྱས་ཤོག །ཚེ་འདིའི་ཆོས་བརྒྱད་འཁྲུལ་བས་མི་འཁྲུགས་པར། །ངན་སོང་གསུམ་གྱི་
འཇིགས་པས་ཡིད་སྐྲག་ནས། །རྟག་ཏུ་དཀོན་མཆོག་གསུམ་ལ་སྐྱབས་འགྲོ་ཞིང་། །
- 370 -

བཅོམ་ལྡན་འདས་རྒྱལ་བ་མི་འཁྲུགས་པའི་སྒྲུབ་ཐབས་ཀྱི་མཇུག་ཏུ་སྦྱོར་རྒྱུའི་སྨོན་ལམ།
།རྒྱུ་དང་
ལས་འབྲས་སླུ་མེད་འདོར་ལེན་བྱེད་པར་ཤོག །མ་རིག་བདག་ཏུ་རྟོག་པའི་འཁྲུལ་འཁོར་
ཅན། །འཁོར་བའི་ཕུན་ཚོགས་མཐའ་དག་ཆུ་ཤིང་དང་། །ཕུག་ཤུན་འཕྱར་བ་བཞིན་དུ་
རྟོགས་གྱུར་ནས། །ཐར་པའི་བདེ་ལ་དོན་གཉེར་སྐྱེ་བར་ཤོག །རང་ཉིད་འཁོར་བར་
ཉམས་ཉེས་གྱུར་པ་ལྟར། །མར་གྱུར་སེམས་ཅན་ཀུན་ཀྱང་སྡུག་བསྔལ་གྱིས།
འབྲས་བུར་སྤྱོད་པའི་ཚུལ་ཤེས་ནས། །མི་འཁྲུགས་སྙིང་རྗེའི་དབང་དུ་འགྱུར་བར་ཤོག །
ངན་སོང་ངན་འགྲོའི་སྡུག་བསྔལ་སྐྱོབ་པ་ལ། །རིང་ནས་ཐུགས་བསྐྱེད་ཐུགས་རྗེའི་དབང་
གྱུར་པ། །མཚན་ཙམ་ཐོས་པ་ཡིས་ཀྱང་འཇིགས་སྐྱོབ་མགོན། །མི་འཁྲུགས་རྒྱལ་བའི་
གོ་འཕང་དོན་གཉེར་ཤོག །རྣམ་དག་དབང་གིས་རང་རྒྱུད་སྨིན་བྱས་ཤིང་། །དམ་ཚིག་
སྡོམ་པ་ཚུལ་བཞིན་བསྲུང་བ་དང༌། །མཚན་བཅས་མཚན་མེད་རྣལ་འབྱོར་མཐར་ཕྱིན་
ནས། །ཚེ་གཅིག་མི་འཁྲུགས་རྒྱལ་པོ་ཐོབ་པར་ཤོག །དཔེར་ན་(༢བ)ཚུལ་ལྡན་ལེགས་སྤྱད་
བསགས་པའི་མིས། །འཆི་བ་འོད་གསལ་མངོན་དུ་བྱས་པའི་མཐར། །རྣམ་དག་ལྷ་མིའི་
ལུས་རྟེན་གྲུབ་པ་ལྟར། །ཚོགས་གཉིས་མཐར་ཕྱིན་མི་འཁྲུགས་སྐུ་ཐོབ་ཤོག །དེ་ཡང་
བསོད་ནམས་ཞིང་གི་དམ་པ་མཆོག །མི་འཁྲུགས་རྒྱལ་པོའི་དཀྱིལ་འཁོར་ལྷ་ཚོགས་
རྣམས། ། །མདུན་ གྱི་ ནམ་ མཁར་ སྤྱན་དྲངས་མཆོད་ བྱས་པས། ། །བསོད་ ནམས་ ཚོགས་
ནི་ཡོངས་སུ་རྫོགས་པར་ཤོག །དོན་དམ་གདོད་ནས་རང་བཞིན་རྣམ་དག་པའི། །ཆོས་
ཉིད་སྟོང་པ་ཉིད་དང་རང་གི་སེམས། །རོ་གཅིག་གྱུར་པའི་གནས་ལུགས་བསྒོམས་
པ་ཡིས། །བླ་མེད་ཡེ་ཤེས་ཚོགས་ནི་མྱུར་རྫོགས་ཤོག །དེ་ཉིད་དོན་ལས་གཡོ་བ་མེད་
བཞིན་དུ། །ཇི་ལྟར་ནམ་མཁའ་དངས་པར་འཇའ་ཚོན་བཞིན། །གཞོམ་མེད་རྡོ་རྗེའི་རང་
བཞིན་རྣམ་དག་པ། །རྟེན་གྱི་ལྷ་ཡི་གཞལ་ཡས་ཁང་གྲུབ་ཤོག །དེར་ནི་ཨིནྡྲ་ནཱི་ལའི་
ལྷུན་པོ་བཞིན། །ས་གནོན་མཉམ་བཞག་རྡོ་རྗེས་རབ་མཚན་པའི། །མཚན་དཔེ་གསལ་
- 371 -

རྒྱལ་དབང་གསུམ་པ་བསོད་ནམས་རྒྱ་མཚོའི་གསུང་འབུམ།
རྫོགས་སངས་རྒྱས་མི་འཁྲུགས་པ། །རྣམ་དག་རྒྱལ་བའི་སྐུར་ནི་བདག་འགྱུར་ཤོག །
གཙོ་བོ་རྒྱལ་བ་མི་འཁྲུགས་རྒྱལ་པོ་དེའི། །ཡེ་ཤེས་ཚོགས་ཀྱི་ཆ་ཤས་ལས་སྤྲུལ་བའི། །
ཕུང་པོ་ལྔ་དག་ཕྱག་མཚན་ལས་འཁྲུངས་པ། །སངས་རྒྱས་རིགས་ལྔའི་སྐུ་ནི་རྫོགས་
པར་ཤོག །དེ་བཞིན་སྐྱེ་མཆེད་བཅུ་གཉིས་རྣམ་དག་པའི། །པདྨ་ཅན་སོགས་ལྷ་མོ་བཅུ་
གཉིས་ནི། །བཀྲ་ཤིས་རྟགས་བརྒྱད་ལྕགས་ཀྱུ་ཞགས་པ་དང་། །ལྕགས་སྒྲོག་དྲིལ་བུ་འཛིན་
པའི་སྐུ་ཐོབ་ཤོག །འཁོར་བཅས་དགུག་གཞུག་དབང་བསྐུར་རྒྱས་གདབ་དང་། །(༣ན)
མཆོད་བསྟོད་བཟླས་བརྗོད་བསྙེན་སྒྲུབ་རྩེ་གཅིག་པས། །ཐུན་བཞིའི་རྣལ་འབྱོར་མཆོག་
ལས་མི་གཡེལ་བར། །མཆོག་དང་ཐུན་མོང་དངོས་གྲུབ་མྱུར་འགྲུབ་ཤོག །གལ་ཏེ་
ཚེ་འདིའི་འདུ་ཤེས་གཏོང་ན་ཡང་། །རྒྱལ་བ་སྲས་བཅས་དངོས་སུ་ཞལ་མཐོང་ཞིང༌། །
ཤར་ཕྱོགས་མངོན་པར་དགའ་བའི་ཞིང་མཆོག་དེར། །པདྨའི་སྦུབས་སུ་རྫུས་ཏེ་སྐྱེ་བར་
ཤོག །དེར་ནི་མི་འཁྲུགས་རྒྱལ་པོའི་ཞལ་མཐོང་ནས། །ཐེག་པ་མཆོག་གི་གསུང་གིས་
ཚིམ་བྱས་ཏེ། །ལམ་ལྔ་ས་བཅུ་རིམ་གྱིས་བགྲོད་པ་དང་། །ཡང་དག་རྫོགས་པའི་སངས་
རྒྱས་མྱུར་ཐོབ་ཤོག །ད་ལྟ་འདིར་ཡང་མཐོང་ཐོས་དྲན་རེག་གི །བདག་ལ་དད་དང་
མི་དད་ཐམས་ཅད་ཀྱང་། །མི་འཁྲུགས་རྒྱལ་བའི་དབང་པོས་རྗེས་བཟུང་ནས། །ཤར་
ཕྱོགས་མངོན་དགའི་ཞིང་དུ་སྐྱེ་བར་ཤོག །མི་འཁྲུགས་རྒྱལ་བའི་དབང་པོའི་བྱིན་ རླབས་ དང་།
རྟེན་ཅིང་འབྲེལ་བར་འབྱུང་བའི་བདེན་པ་དང་། །བདག་གི་ལྷག་བསམ་རྣམ་པར་དག་
པའི་མཐུས། །ཇི་ལྟར་སྨོན་པའི་གནས་འདི་འགྲུབ་གྱུར་ཅིག །ཅེས་བཅོམ་ལྡན་འདས་མི་འཁྲུགས་པའི་
སྨོན་ལམ་འདི་ཉིད། བསླབ་པ་གསུམ་ལ་གཅེས་སྤྲས་སུ་བགྱིད་པ། བསོད་ནམས་དབང་ཕྱུག་བྱ་བས་གསེར་གྱི་མེ་ཏོག་དང་བཅས་ཏེ་བསྐུལ་
བའི་ངོར་ཤཱཀྱའི་བཙུན་པ་བསོད་ནམས་རྒྱ་མཚོ་དཔལ་བཟང་པོས། ལྕང་ལོ་ཅན་གཉིས་པ་ཐིག་ཕྱིའི་གཙུག་
པོ་ཆེའི་སྐུ་འབུམ་སར་བགྱིས་པའོ།། །། དགེའོ། །བཀྲིས།
༷་
ང་དུ་རྗེ་གྲུབ་ཆེན་རིན་
- 372 -